**ส่วนที่ ๓**

**สรุปผลแนวทางการพัฒนา และความต้องการการช่วยเหลือ**

ผลการประเมินตนเองของสถานศึกษาถือเป็นข้อมูลสารสนเทศสำคัญที่สถานศึกษา จะต้องนำไปวิเคราะห์ สังเคราะห์เพื่อสรุปนำไปสู่การเชื่อมโยงหรือสะท้อนภาพความสำเร็จกับแผนพัฒนาการจัดการศึกษาของสถานศึกษา (๓-๕ ปี) และนำไปใช้ในการวางแผนพัฒนาคุณภาพการศึกษาของสถานศึกษา ดังนั้น จากผลการดำเนินงานของสถานศึกษา สามารถสรุปผลการประเมินในภาพรวมของจุดเด่น จุดควรพัฒนา ของแต่ละมาตรฐาน พร้อมทั้งแนวทางการพัฒนาในอนาคตและความต้องการการช่วยเหลือได้ดังนี้

**สรุปผล จุดเด่น และจุดที่ควรพัฒนา**

**ระดับการศึกษาปฐมวัย**

| **จุดเด่น** | **จุดควรพัฒนา** |
| --- | --- |
| **⬧ ด้านคุณภาพเด็ก**   1. เด็กมีสุขภาพแข็งแรงสมบูรณ์ทุกคน 2. เด็กมีพัฒนาการทางร่างกายด้านอารมณ์ ด้านจิตใจ กล้าแสดงออกทุกคน 3. เด็กมีความรับผิดชอบเชื่อฟัง คำสั่งสอนของครูและผู้ปกครอง 4. เด็กมีพัฒนาการด้านสติปัญญา มีทักษะทางภาษาที่เหมาะสมกับวัย 5. เด็กมีทักษะกระบวนการทางวิทยาศาสตร์  มีจินตนาการและความคิดสร้างสรรค์ | **⬧ ด้านคุณภาพเด็ก**   1. ผู้เรียนควรได้รับการพัฒนาด้านสติปัญญาเพื่อให้มีผลการเรียนรู้ในระดับสูงขึ้น โดยเฉพาะ ด้านกระบวนการทางวิทยาศาสตร์และคณิตศาสตร์ |
| **⬧ ด้านการจัดการศึกษา**   1. ครูมีวุฒิและความรู้ความสามารถตรงตามงานที่รับผิดชอบมีความกระตือรือร้นและพัฒนาตนเอง   อย่างสม่ำเสมอ   1. ครูมีคุณธรรมจริยธรรม มีความมุ่งมั่นและอุทิศตนในการจัดการเรียนการสอน พัฒนาผู้เรียนและ   พัฒนาองค์กร   1. ครูรู้เป้าหมายของหลักสูตรและเป้าหมายของการจัดการศึกษาและมีส่วนร่วมในการพัฒนา   หลักสูตรของสถานศึกษา   1. ครูสามารถพัฒนาแผนการจัดการเรียนรู้ที่เน้นผู้เรียนเป็นสำคัญสามารถผลิตสื่อ ทำวิจัยในชั้นเรียน   และประเมินผลตามสภาพจริง   1. ครูมีทักษะ ความสามารถในการทำงานเป็นทีม มี ประชาธิปไตยในการทำงานและมีส่วนร่วมในการ   พัฒนาองค์กร | **⬧ ด้านการจัดการศึกษา**   1. ครูควรมีการบันทึก ตรวจสอบ ประเมินผล วิเคราะห์สาเหตุและนำผลการประเมินมาใช้ปรับปรุง พัฒนาคุณภาพของผู้เรียนให้มากขึ้น 2. ครูควรมีการจัดกระบวนการเรียนรู้ที่ฝึกให้เด็กได้มีทักษะกระบวนการทางวิทยาศาสตร์ และคณิตศาสตร์และมีความคิดรวบยอดเกี่ยวกับสิ่งต่าง ๆ รอบตัวให้มากขึ้น |
| **⬧ ด้านการสร้างสังคมแห่งการเรียนรู้**   1. โรงเรียนเป็นที่ตั้งของโรงเรียนดีประจำตำบลศรีมหาโพธิ เป็นศูนย์กลางประสานงานและให้บริการ   ความรู้แก่ชุมชน   1. โรงเรียนได้รับความร่วมมือกับผู้ปกครององค์กรศาสนา องค์กรปกครองส่วนท้องถิ่น และ   ภาคเอกชนในการจัดการเรียนรู้   1. มีแหล่งเรียนรู้ในชุมชนค่อนข้างเพียงพอที่จะให้นักเรียนได้ใช้ศึกษาความรู้และสืบค้นข้อมูล | **⬧ ด้านการสร้างสังคมแห่งการเรียนรู้**   1. ควรส่งเสริมให้ผู้เรียนตระหนักถึงความสำคัญและไปศึกษาจากแหล่งเรียนรู้ในท้องถิ่นให้มากขึ้นเพื่อจะได้ศึกษาจากประสบการณ์ตรงมากขึ้น และควรใช้วิทยากรในท้องถิ่นเข้ามามีส่วนร่วมในการจัดการเรียนการสอนให้มากขึ้น |
| **⬧ ด้านอัตลักษณ์ของสถานศึกษา**   1. เป็นกิจกรรมที่รักษาสิ่งแวดล้อมให้ดี มีความร่มรื่น เป็นระเบียบ และความมีวินัย เป็นหัวใจของ   โรงเรียน และเป็นการปลูกฝังให้นักเรียนได้ปฏิบัติจริงเห็นคุณค่าของการดูแลสิ่งแวดล้อม   1. นักเรียน ผู้ปกครองเกิดความภาคภูมิใจในอัตลักษณ์ของโรงเรียนเนื่องจากเห็นผลที่เกิดขึ้นกับ   นักเรียน และสถานศึกษา   1. นักเรียนมีความภาคภูมิใจ และมีความสุขในการปฏิบัติกิจกรรมร่วมกันพัฒนาโรงเรียน | **⬧ ด้านอัตลักษณ์ของสถานศึกษา**   1. ควรมีการติดตามผลนักเรียนให้ครอบคลุมถึงการปฏิบัติตนในชุมชน และสอบถามความพึงพอใจของผู้ปกครองอย่างต่อเนื่อง |
| **⬧ ด้านมาตรการส่งเสริม**   1. มีการจัดกิจกรรมให้นักเรียนปฏิบัติจริง นักเรียนเกิดความรู้และทักษะนำไปใช้ในชีวิตประจำวันได้ 2. เป็นการแก้ปัญหาร่วมกันระหว่างโรงเรียนและชุมชนซึ่งเหมาะสมกับสภาพของท้องถิ่น 3. โรงเรียนมีความพยายามพัฒนาโครงการจนสำเร็จเป็นแหล่งเรียนรู้ร่วมกับชุมชนได้ 4. โรงเรียนปลูกฝังนิสัยอดออมให้เกิดขึ้นแก่นักเรียนได้เป็นอย่างดี เพื่อเป็นการฝึกนักเรียนให้เกิดนิสัย   อดออมที่ยั่งยืนนำไปใช้ในชีวิตประจำวัน | **⬧ ด้านมาตรการส่งเสริม**   1. โรงเรียนควรหาวิทยากรที่มีความรู้ และประสบการณ์มาพัฒนากิจกรรมให้หลากหลายยิ่งขึ้น 2. โรงเรียนขาดงบประมาณทำให้การขยายกิจกรรมการเรียนรู้ไม่หลากหลายเท่าที่ควร |

**ระดับการศึกษาขั้นพื้นฐาน**

| **จุดเด่น** | **จุดควรพัฒนา** |
| --- | --- |
| **⬧ ด้านคุณภาพของผู้เรียน**  ๑) ผู้เรียนมีผลสัมฤทธิ์ทางการเรียนสูงขึ้นมีผลการประเมินระดับชาติและระดับท้องถิ่นสูงขึ้น  3 กลุ่มสาระการเรียนรู้ และนักเรียนกล้าแสดงออก  ร่าเริงแจ่มใส สุขภาพแข็งแรง และเป็นผู้มีคุณธรรม จริยธรรมตามที่สถานศึกษากำหนด  ๒) ผู้เรียนอ่านหนังสือออกและอ่านคล่อง รวมทั้งสามารถเขียนเพื่อการสื่อสารได้ทุกคน สามารถใช้เทคโนโลยีในการแสวงหาความรู้ได้ด้วยตนเอง ส่งผลให้ผลสัมฤทธิ์ทางการเรียนของนักเรียนอยู่ในระดับดีเยี่ยม มีคะแนนเฉลี่ยผลการทดสอบทางการศึกษาระดับชาติ (O-NET) สูงกว่าระดับชาติ  3 กลุ่มสาระการเรียนรู้  ๓) ผู้เรียนมีสุขภาพร่างกายแข็งแรง มีสมรรถภาพทางกายและน้ำหนักส่วนสูงตามเกณฑ์ มีระเบียบวินัยจนเป็นเอกลักษณ์ของสถานศึกษา เป็นที่ยอมรับของชุมชนโดยรอบในเรื่องความมีวินัย เคารพกฎกติกา ระเบียบของสังคม เช่น การเข้าคิวขึ้นรถโดยสารสาธารณะ เป็นต้น | **⬧ ด้านคุณภาพของผู้เรียน**   1. ผู้เรียนในระดับชั้นประถมศึกษาปีที่ 1-3  ยังต้องเร่งพัฒนาด้านการกระบวนการคิด  การนำเสนอ การอภิปรายและแลกเปลี่ยนเรียนรู้อย่างสมเหตุสมผล และต้องพัฒนาทักษะการแก้ปัญหาตามสถานการณ์ได้อย่างเหมาะสม   2) ผู้เรียนในระดับชั้นประถมศึกษาปีที่ 4-6  ยังต้องได้รับการพัฒนาในด้านการคิดวิเคราะห์ คิดสังเคราะห์ พัฒนาทักษะการแก้ปัญหาตามสถานการณ์ได้อย่างเหมาะสม ส่งเสริมในด้านทัศนคติที่ดีต่อความเป็นไทย ไม่หลงใหลกับค่านิยมต่างชาติ จนเกิดการลอกเลียนแบบ  ทำให้ลืมวัฒนธรรมอันดีงามของไทย |
| **⬧ ด้านกระบวนการบริหารและการจัดการ ของผู้บริหารสถานศึกษา**  ๑) ผู้บริหารมีความตั้งใจ มีความมุ่มมั่น มีหลักการบริหาร สามารถเป็นแบบอย่างที่ดีในการทำงาน และคณะกรรมการสถานศึกษามีความตั้งใจ และมีความพร้อมในการปฏิบัติตามหน้าที่ ตามบทบาท  ๒) โรงเรียนมีการบริหารและการจัดการอย่างเป็นระบบ เน้นการดำเนินงานตามระบบการประกันคุณภาพการศึกษา โดยโรงเรียนได้เปิดโอกาสให้ทุกฝ่ายมีส่วนร่วมในการดำเนินงาน อาทิเช่น  การประชุมแบบมีส่วนร่วม การประชุมระดมสมอง เพื่อให้ทุกฝ่ายมีส่วนร่วมในการกำหนดวิสัยทัศน์  พันธกิจ เป้าหมาย ที่ชัดเจน มีการปรับแผนพัฒนาคุณภาพการจัดการศึกษา แผนปฏิบัติการประจำปีที่สอดคล้องกับผลการจัดการศึกษา สภาพปัญหา ความต้องการพัฒนา และนโยบายการปฏิรูปการศึกษาที่มุ่งเน้นการพัฒนาให้ผู้เรียนมีคุณภาพตามมาตรฐานการเรียนรู้ตามหลักสูตรสถานศึกษา ครูผู้สอนสามารถจัดการเรียนรู้ได้อย่างมีคุณภาพ มีการดำเนินการนิเทศ กำกับ ติดตาม ประเมินผล การดำเนินงาน และการจัดทำรายงานผลการจัดการศึกษา และโรงเรียนได้ใช้กระบวนการวิจัยในการรวบรวมข้อมูล เพื่อใช้เป็นหลักฐานในการวางแผนพัฒนาคุณภาพสถานศึกษา | **⬧ ด้านกระบวนการบริหารและการจัดการ ของผู้บริหารสถานศึกษา**  ๑) ควรเปิดโอกาสให้ผู้ปกครองได้มีส่วนร่วมในการเสนอความคิดเห็นในการจัดการศึกษาเพื่อพัฒนาผู้เรียนมากขึ้น  ๒) ควรสร้างเครือข่ายความร่วมมือกับผู้มีส่วนเกี่ยวข้องในการจัดการศึกษาของโรงเรียนให้มีความเข้มแข็ง มีส่วนร่วมรับผิดชอบต่อผลการจัดการศึกษา และการขับเคลื่อนคุณภาพการ จัดการศึกษา |
| **⬧ ด้านกระบวนการเรียนการสอนที่เน้นผู้เรียน เป็นสำคัญ**  ๑) ครูพัฒนาตนเองอยู่เสมอ มีความตั้งใจ มุ่งมั่น  ในการปฏิบัติหน้าที่อย่างเต็มเวลาและความ สามารถ  ๒) ครูจัดกิจกรรมให้นักเรียนแสวงหาความรู้จากสื่อเทคโนโลยีด้วยตนเองอย่างต่อเนื่อง  ๓) ครูให้นักเรียนมีส่วนร่วมในการจัดบรรยากาศ สภาพแวดล้อมที่เอื้อต่อการเรียนรู้  ๔) ครูจัดกิจกรรมให้นักเรียนเรียนรู้การคิด ได้ปฏิบัติจริงด้วยวิธีการและแหล่งเรียนรู้ที่หลากหลาย  ๕) ผลงานวิจัยในชั้นเรียนของครูทุกคนได้รับการตรวจประเมินและคำแนะนำจากคณะกรรมการนิเทศภายใน | **⬧** **ด้านกระบวนการเรียนการสอนที่เน้นผู้เรียนเป็นสำคัญ**  ๑) ครูควรจัดกิจกรรมเน้นให้ผู้เรียนได้มีความ สามารถในการคิดวิเคราะห์ คิดสังเคราะห์อย่างหลากหลายและใช้แหล่งเรียนรู้ในการพัฒนาตนเอง  ๒) ครูควรจัดกิจกรรมพัฒนาผู้เรียนในระดับชั้น  ป.๑-ป.๓ ให้สามารถนำเสนอ อภิปรายแลกเปลี่ยน เรียนรู้อย่างสมเหตุสมผล และมีทักษะในการแก้ปัญหาตามสถานการณ์ได้อย่างเหมาะสม  ๓) ครูควรจัดกิจกรรมพัฒนาผู้เรียนในระดับชั้น  ป.๔-๖ ให้มีพฤติกรรมและทัศนคติที่ดีต่อความเป็นไทย ไม่หลงใหลกับค่านิยมต่างชาติ จนเกิดการลอกเลียนแบบ ทำให้ลืมวัฒนธรรมอันดีงามของไทย  ๔) ครูควรจัดการเรียนการสอนด้วยวิธีการที่หลากหลาย สอดคล้องกับมาตรฐานการเรียนรู้ ตัวชี้วัดตามหลักสูตรแกนกลางการศึกษา ขั้นพื้นฐาน และฝึกให้นักเรียนได้คิดวิเคราะห์หาความรู้จากแหล่งเรียนรู้ สื่อเทคโนโลยีให้  มากขึ้น และพัฒนาสื่อแหล่งเรียนรู้ จัดเตรียมห้องปฏิบัติการให้อยู่ในสภาพดี และพร้อมใช้งานเสมอ  ๕) ครูควรวัดและประเมินผลการเรียนรู้ของผู้เรียนด้วยวิธีการที่หลากหลายตามสภาพจริง สอดคล้องกับมาตรฐานการเรียนรู้และธรรมชาติวิชา  ๖) ครูควรนำภูมิปัญญาท้องถิ่นให้เข้ามามีส่วนร่วมในการจัดกิจกรรมให้นักเรียนได้เรียนรู้  ๗) ครูควรให้ข้อมูลย้อนกลับแก่นักเรียนทันทีเพื่อนักเรียนนำไปใช้ในการพัฒนาตนเอง |
| **⬧ ด้านการประกันคุณภาพภายในที่มีประสิทธิผล**  โรงเรียนให้ความสำคัญกับการดำเนินงานประกันคุณภาพของสถานศึกษา เน้นการสร้างความเข้าใจและให้ความรู้ด้านการประกันคุณภาพการศึกษากับคณะครู บุคลากรทุกฝ่ายเกี่ยวข้องอย่างชัดเจน เป็นประโยชน์ในการพัฒนาคุณภาพการศึกษา การดำเนินงานประกันคุณภาพภายในของโรงเรียน เน้นการมีส่วนร่วมโดยดำเนินการในรูปของคณะกรรมการสร้างวัฒนธรรมการประกันคุณภาพภายในของสถานศึกษาให้กับบุคคลที่เกี่ยวข้องทุกระดับ | **⬧ ด้านการประกันคุณภาพภายในที่มีประสิทธิผล**  ๑) สถานศึกษาจัดระบบให้ครูประเมินตนเองรายบุคคลตามแผนการพัฒนาตนเอง แต่ยังขาดการให้ข้อมูลย้อนกลับแก่ครูในการพัฒนาตนเอง ในการจัดกิจกรรมการเรียนรู้เพื่อยกระดับคุณภาพนักเรียน  ๒) นักเรียนมีการปะเมินตนเองในการเรียนรู้  แต่ยังขาดการติดตาม ช่วยเหลือด้านการเรียนรู้ของนักเรียนเป็นรายคน |

**แนวทางการพัฒนาในอนาคต**

๑. การจัดกิจกรรมการเรียนรู้ที่เน้นการพัฒนาผู้เรียนเป็นรายบุคคลได้ชัดเจนขึ้น

๒. การส่งเสริมให้ครูเห็นความสำคัญของการจัดการเรียนรู้โดยเน้นผู้เรียนเป็นสำคัญ การจัดทำการวิจัยในชั้นเรียนเพื่อพัฒนาผู้เรียนให้สามารถเรียนรู้ได้เต็มศักยภาพ

๓. การพัฒนาบุคลากรโดยการส่งเข้าอบรม แลกเปลี่ยนเรียนรู้ในงานที่ได้รับมอบหมาย ติดตามผลการนำไปใช้และผลที่เกิดกับผู้เรียนอย่างต่อเนื่อง

๔. การพัฒนาสถานศึกษาให้เป็นสังคมแห่งการเรียนรู้ของชุมชน

**ความต้องการและการช่วยเหลือ**

๑. การพัฒนาครูผู้สอนในการจัดกิจกรรมการเรียนรู้ที่สอดคล้องกับการพัฒนาผู้เรียนในศตวรรษที่ ๒๑

๒. การสร้างข้อสอบที่สอดคล้องกับมาตรฐานการเรียนรู้ตามแนวทางการประเมิน O-NET และ PISA

๓. การจัดสรรครูผู้สอนให้ตรงตามวิชาเอกที่โรงเรียนมีความต้องการและจำเป็น

4. การจัดสรรงบประมาณในการจัดซื้อสื่อ-อุปกรณ์ เทคโนโลยีที่ทันสมัยที่เหมาะสมอย่างเพียงพอ